Rain Lõhmus

Rain Lõhmus (sündinud 30. detsembril 1966) on eesti ettevõtja ja pangandustegelane.

 Elulugu 
Ta on lõpetanud 1988. aastal Tallinna Polütehnilise Instituudi majandusteaduse erialal ja täiendanud end hiljem Ameerika Ühendriikides Harvardi ülikooli ärikoolis (Harvard Business School).

Ta töötas 1988. aastast konsultatsioonifirmas Mainor. 1989 kuulus Eesti Tööstuse Arengu Panga ehk Estexpanga asutajate hulka, 1991. aastal oli üks Hansapanga asutajaid.

Aastatel 1991–1999 töötas Lõhmus Hansapanga juhatuse aseesimehe ja Hansapank Marketsi direktorina, vastutades viimasel ametikohal panga valuutakaubanduse ja väärtpaberiäri eest. 

1999. aastal lõi veebimüügiportaali Osta.ee, millel on nädalas üle 200 000 külastuse.

1999. aastal lahkus Hansapangast ning asutas koos oma seniste kolleegide Andres Viisemanni ja Tõnis Haaveliga investeerimispanga, mis kandis algul nime LHV Direct ning on nüüd tuntud LHV Panga nime all. Lõhmus on alates panga asutamisest olnud selle nõukogu esimees.

2015. aastal asutas Rain Lõhmus koos Kaido Veske, Kristine Berzina ja Mindaugas Utkeviciusega erakapitalifondi Livonia Partners esimese fondi, mille varade maht ulatub 83 miljoni euroni. 2020. aastaks on Livonia Partners investeerinud kaheksasse ettevõttesse üle Baltikumi ja Soomes.https://www.livoniapartners.com/

Ta on olnud Hansapanga ja Saku Õlletehase üks omanikke. Ta on asutanud toitlustusettevõtteid (Võitlev Sõna) ning investeerinud mitmesse meediaprojekti, näiteks telekanalisse Seitse.

Äripäeva 2025. aasta rikaste edetabelis hinnati ta vara väärtuseks 258,4 miljonit eurot, millega ta oli edetabelis 16. kohal."Rikaste TOP: miljardär vallutas esikoha uue rekordiga" Äripäev, 10. september 2025.

 Isiklikku 
Ta elab alates 2009. aastast Šveitsis Melides. Tal on kodus robotkoer.

Tal on tütar Susanna (sündinud 1990) ning pojad Karl Johan (sündinud 1997) ja Daniel (sündinud 2012).

Ta harrastab tennist.

Tunnustus
2001 – Eesti kõige trenditeadlikum mees
2011 – aasta ärimees
2016 – aasta ärimeesKaisa Gabral: "Aasta ärimees" Äripäev, 23. detsember 2016
2017 – aasta kultuurisõber

 Viited 

 Välislingid 
 Kaisa Gabral "Lõhmus: Eesti riik tuleks uuesti üles ehitada" Äripäev, 23. detsember 2016

Kategooria:Eesti pankurid
Kategooria:Eesti ettevõtjad
Kategooria:Sündinud 1966